Frequently Asked Questions (FAQ)
କେନ୍ଦ୍ର ପେଟ୍ରୋଲିୟମ ଓ ଇସ୍ପାତ ମନ୍ତ୍ରୀ ଧର୍ମେନ୍ଦ୍ର ପ୍ରଧାନଙ୍କ ଏକ ସାକ୍ଷାତକାର ବେଳେ ସିଏଏକୁ ଖୁବ ଜରୁରି କହିଛନ୍ତି । ତେବେ ସାରା ଭାରତରେ ଏନଆରସି ପାଇଁ କୌଣସି ଯୋଜନା ନାହିଁ ଓ ଓଡ଼ିଶାର ଲୋକଙ୍କ ବିକାଶ ପାଇଁ ବିଜେପି କାମ କରିବ ବୋଲି ଏକ ଜାତୀୟ ସଂବାଦପତ୍ରକୁ ସାକ୍ଷାତକାରରେ କହିଛନ୍ତି ।
ଏବେ ସିଏଏ ଆଣିବାର ଆବଶ୍ୟକତା କ'ଣ ଥିଲା?
୨୦୧୯ ଲୋକସଭା ନିର୍ବାଚନ ପୂର୍ବରୁ ବିଜେପି ନିର୍ବାଚନୀ ଇସ୍ତାହାରରେ ଏହା ଏକ ପ୍ରତିଶ୍ରୁତି ଥିଲା । ଶୁଭସ୍ୟ ଶୀଘ୍ରମ୍ (ଯଥାଶୀଘ୍ର) । ପାକିସ୍ତାନ, ବାଂଲାଦେଶ ଓ ଆଫଗାନିସ୍ତାନ ଭଳି ପଡ଼ୋଶୀ ଦେଶର ନିର୍ଯାତିତ ଅଳ୍ପସଂଖ୍ୟକ ବେଆଇନ ଅନୁପ୍ରବେଶକାରୀ ଭାବେ ଦଶନ୍ଧି ଦଶନ୍ଧି ଧରି ରହୁଛନ୍ତି ।
ଏହି ଅଧିନିୟମ ସେମାନଙ୍କୁ ନାଗରିକତା ପ୍ରଦାନ କରିବ । ବଞ୍ଚିତ ଲୋକଙ୍କୁ ମାନବ ଅଧିକାର ଦେବାରେ ଅସୁବିଧା କ'ଣ? ଅନ୍ୟ ଦେଶର ଧର୍ମୀୟ ସଂଖ୍ୟାଲଘୁଙ୍କୁ ଆଉ କେତେ ଦିନ ଅପେକ୍ଷା କରିବାକୁ ପଡ଼ିବ?
ଆପଣ କହିପାରନ୍ତି ଏକ ଐତିହାସିକ ଭୁଲକୁ ସୁଧାରି ନିଆଗଲା । ତେଣୁ ଅଧିନିୟମ ଲାଗୁ ହେବାକୁ ନେଇ ପ୍ରଶ୍ନ କରୁଥିବା ଲୋକଙ୍କ ଉଦ୍ଦେଶ୍ୟକୁ ନେଇ ମୋର ସନ୍ଦେହ ସୃଷ୍ଟି ହେଉଛି ।
ତେବେ ସରକାର କାହିଁକି ହିଂସାକାଣ୍ଡ ଓ ତତ୍ ଜନିତ ମୃତ୍ୟୁ ରୋକିବାରେ ବିଫଳ ହେଲେ?
ମୁଁ ଭାବୁନି ସରକାର କୌଣସି କ୍ଷେତ୍ରରେ ବିଫଳ ହୋଇଛନ୍ତି । ଯଦି କିଛି ଲୋକ ଥାନା ପୋଡୁଛନ୍ତି, ସର୍ବସାଧାରଣ ସମ୍ପତ୍ତି ନଷ୍ଟ କରୁଛନ୍ତି ଓ ଆଇନ ନିଜ ହାତକୁ ନେଉଛନ୍ତି, ଆଇନ ପ୍ରବର୍ତ୍ତନକାରୀ ସଂସ୍ଥାଗୁଡ଼ିକ ପଦକ୍ଷେପ ନେବେ ।
କଂଗ୍ରେସ ଓ ଗାନ୍ଧି ପରିବାର ହିଁ ଏହି ଗୋଳମାଳ ପାଇଁ ଦାୟୀ । ସିଏଏ ସମ୍ପର୍କରେ କଂଗ୍ରେସ ଲୋକଙ୍କୁ ଭ୍ରମିତ କରୁଛି । ବହୁ ସଂଖ୍ୟାରେ ଲୋକେ ଏହି ଅଧିନିୟମକୁ ସ୍ୱାଗତ କରୁଛନ୍ତି । ଆମେ ଲୋକଙ୍କ ପାଖରେ ପହଞ୍ଚି କଂଗ୍ରେସ ପ୍ରଚାର କରିଥିବା ମିଛର ପର୍ଦ୍ଦାଫାଶ କରିବୁ ।
ଉତ୍କଳ ବିଶ୍ୱବିଦ୍ୟାଳୟ କିମ୍ବା ସମ୍ବଲପୁର ବିଶ୍ୱବିଦ୍ୟାଳୟରେ କୌଣସି ବିରୋଧ ହେଉନାହିଁ । ସେହିଭଳି ଦେଶର ଅଧିକାଂଶ କ୍ୟାମ୍ପସରେ କୌଣସି ବିରୋଧ ହେଉନାହିଁ ।
ଆଉ ଯେଉଁଠି ବିରୋଧ ହେଉଛି, ସେଗୁଡ଼ିକ ପ୍ରାୟୋଜିତ- ଉଦାହରଣ ସ୍ୱରୂପ ଯାଦବପୁର ବିଶ୍ୱବିଦ୍ୟାଳୟ, କୋଲକାତାରେ ହୋଇଥିବା ଛାତ୍ର ଅଶାନ୍ତି ରାଜ୍ୟ ପ୍ରାୟୋଜିତ ଥିଲା ।
ନିକଟରେ ଯେତେବେଳେ ରାଜ୍ୟପାଳଙ୍କୁ କ୍ୟାମ୍ପସରେ ପ୍ରବେଶ କରିବାକୁ ଅନୁମତି ଦିଆନଗଲା ସେତେବେଳେ ରାଜ୍ୟର ହସ୍ତକ୍ଷେପ ସ୍ପଷ୍ଟ ହୋଇଥିଲା । କେବଳ ସିଏଏ ନୁହେଁ ପଶ୍ଚିମବଙ୍ଗ ସରକାର ସମସ୍ତ କେନ୍ଦ୍ରୀୟ ଉପକ୍ରମକୁ ବିରୋଧ କରୁଛନ୍ତି ।
ଜାମିଆ ମିଲିଆ ଇସଲାମିଆରେ ପୁଲିସ ପ୍ରବେଶକୁ ଆପଣ କେମିତି ବିଚାର କରୁଛନ୍ତି..
ଆଇନ ପ୍ରବର୍ତ୍ତନକାରୀ ସଂସ୍ଥାମାନଙ୍କୁ ଆଇନଶୃଙ୍ଖଳା ବ୍ୟବସ୍ଥା ବଜାୟ ରଖିବାକୁ ପଡ଼ିବ । ଜାମିଆରୁ ଆସିଥିବା ଭିଡିଓ ଫୁଟେଜଗୁଡ଼ିକରୁ ଦେଖାଯାଉଛି ପୁଲିସ ଅସାମାଜିକ ତତ୍ତ୍ୱଙ୍କୁ ଘଉଡ଼ାଉଛି ।
ଆଇନଶୃଙ୍ଖଳା ପରିସ୍ଥିତି ବିପନ୍ନ ହେଲେ ପୁଲିସ କିପରି ପ୍ରତିକ୍ରିୟାଶୀଳ ହେବ ନାହିଁ ? ପରିସ୍ଥିତିକୁ ଦେଖି କିପରି ପ୍ରତିକ୍ରିୟା କରିବେ ତାହା ସେମାନେ ପେସାଦାର ଭାବେ ନିଷ୍ପତ୍ତି ନେବେ ।
ଏନଆରସି ଲାଗୁ ଯୋଜନା ବର୍ତ୍ତମାନ ପାଇଁ ସ୍ଥଗିତ ରହିଛି ନା ଏନପିଆର ପରେ ଏହା ଲାଗୁ ହେବ?
ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ସ୍ପଷ୍ଟ ଭାବେ ସୂଚାଇଛନ୍ତି ଯେ, ସାରା ଭାରତରେ ଏବେ ଏନଆରସି ପାଇଁ କୌଣସି ଯୋଜନା ନାହିଁ । ତେଣୁ ସମସ୍ତ କଳ୍ପନାଜଳ୍ପନାର ଅନ୍ତ ହେବା ଦରକାର । ଏହା ଆମ ଏଜେଣ୍ଡାରେ ନାହିଁ ।
ଆସାମରେ ଏନଆରସି ଅପଡେଟ ସୁପ୍ରିମକୋର୍ଟଙ୍କ ନିର୍ଦ୍ଦେଶ ଅନୁଯାୟୀ ହୋଇଛି । ଏନପିଆର ସଂପୂର୍ଣ୍ଣ ଅଲଗା ବିଷୟ- ଏହା କଂଗ୍ରେସ ଶାସନ ସମୟରେ ଆରମ୍ଭ ହୋଇଥିଲା । ପ୍ରତି ଦଶନ୍ଧିରେ ହେଉଥିବା ଜନଗଣନା ସହ ସମାନ୍ତରାଳ ଭାବେ ଏନପିଆର କରାଯାଉଛି ।
ସିଏଏକୁ ତୀବ୍ର ବିରୋଧ ଯୋଗୁଁ ସାରା ଭାରତରେ ଏନଆରସି ଲାଗୁ ଯୋଜନା ସ୍ଥଗିତ ରହିଲା କି?
ମୋଦି ସରକାର ଚାପଗ୍ରସ୍ତ ହୋଇ କିଛି ନିଷ୍ପତ୍ତ ନିଅନ୍ତି ନାହିଁ । ବର୍ଷ ବର୍ଷ ଧରି ଅଧିକାରରୁ ବଞ୍ଚିତ ଲୋକଙ୍କୁ ନାଗରିକତା ପ୍ରଦାନ ପାଇଁ ସିଏଏ ଦରକାର । ଏହି ଅଧିନିୟମ ପ୍ରଣୟନ ହୋଇପାରିଥିବାରୁ ଆମେ ଗର୍ବିତ ଓ ବହୁ ରାଜନୈତିକ ଦଳ ଏହାକୁ ସମର୍ଥନ କରିଛନ୍ତି ।
୨୦୧୯ ବିଧାନସଭା ଓ ଲୋକସଭା ନିର୍ବାଚନରେ ବିଜେଡି ସହ ତୀବ୍ର ଲଢ଼େଇ ପରେ ଗତ ଛଅ ମାସ ହେଲା ବିଜେପି କିପରି ଏହି ଆଞ୍ଚଳିକ ଦଳର ବନ୍ଧୁ ପାଲଟିଛି?
ଶାସନ ଓ ରାଜନୀତି ମଧ୍ୟରେ ପାର୍ଥକ୍ୟ ରହିଛି ବୋଲି ସମସ୍ତେ ବୁଝିବା ଦରକାର । ନରେନ୍ଦ୍ର ମୋଦିଙ୍କ ନେତୃତ୍ୱାଧୀନ ସରକାର ବିକାଶମୂଳକ ଯୋଜନାର ରାଜନୀତିକରଣ କରେ ନାହିଁ ।
ଫନି ବାତ୍ୟା ପରେ ଓଡ଼ିଶାକୁ ଆର୍ଥିକ ସହାୟତା ଓ ଅନ୍ୟ ସହାୟତା ଯୋଗାଇବାରେ କେନ୍ଦ୍ର ସକ୍ରିୟ ଭୂମିକା ନେଇଥିଲା । ଏହା ଭୁଲ ଥିଲା କି? ନିର୍ବାଚନ ଫଳାଫଳ ଯାହା ହୋଇଥିଲେ ବି ବିକାଶ ଏଜେଣ୍ଡାକୁ କେନ୍ଦ୍ର ସବୁବେଳେ ପ୍ରାଧାନ୍ୟ ଦିଏ ।
ପ୍ରକୃତରେ ବିଜେଡି ଏହାର ବହୁଳ ପ୍ରଚାରିତ କାଳିଆ କୃଷକ ଆର୍ଥିକ ସହାୟତା ଯୋଜନାକୁ ପିଏମ-କିଶାନ ଯୋଜନାରେ ମିଶାଇ ଦେଇଛି । ଲୋକଙ୍କ ସୁବିଧା ପାଇଁ ଆୟୁଷ୍ମାନ ଭାରତ ଜାତୀୟ ସ୍ୱାସ୍ଥ୍ୟ ସୁରକ୍ଷା ଯୋଜନାରେ ସାମିଲ ହେବାକୁ ଆମେ ରାଜ୍ୟ ସରକାରଙ୍କୁ ପ୍ରବର୍ତ୍ତାଉଛୁ ।
ଆପଣ ଆଉ ବିଜେଡି ନେତୃତ୍ୱ ପ୍ରତି ଆକ୍ରାମକ ହେଉନାହାନ୍ତି ବୋଲି ଅନେକ କହୁଛନ୍ତି । ଏହା ସତ କି?
ନିର୍ବାଚନ ଶେଷ ହୋଇଛି ଓ ଏବେ ଆଗକୁ ବଢ଼ିବାର ସମୟ । ରାଜନୈତିକ ଭାବେ ଆମେ ବିଜେପିର ନୀତି ଓ ସ୍ୱାର୍ଥ ସହ ବୁଝାମଣା କରିପାରିବୁ ନାହିଁ ।
ପାର୍ଟି ବଢୁଛି ଓ ଓଡ଼ିଶାରେ ମଧ୍ୟ ବଢୁଛି । ତେବେ କେନ୍ଦ୍ର ମନ୍ତ୍ରୀ ଭାବରେ ଲୋକଙ୍କ ବିକାଶ ପାଇଁ ମୋର ଦାୟିତ୍ୱ ଓ କର୍ତ୍ତବ୍ୟ ରହିଛି ।
ବିରୋଧୀ ଦଳ ଭାବେ ବିଜେପିର ଭୂମିକା ଓଡ଼ିଶାରେ କିପରି ରହିବ?
ଲୋକେ ଆମକୁ ବିରୋଧୀ ଦଳରେ ରହି ସେବା କରିବାକୁ ଜନାଦେଶ ଦେଇଛନ୍ତି । ସରକାରଙ୍କ ପ୍ରତି ନରମ ମନୋଭାବ ପୋଷଣର କୌଣସି ପ୍ରଶ୍ନ ଉଠୁନାହିଁ ଓ ବିଜେପି ଲୋକଙ୍କ ସମସ୍ୟା ଉପସ୍ଥାପନ କରିଚାଲିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
